Fostul baron local și prefect de Gorj Dan Morega a fost pus sub control judiciar,ă pentru infracțiuni repetate de conducere a unui vehicul fără permis de conducere.
Procurori din cadrul Parchetului de pe lângă Judecătoria Sector 1 București au dispus luarea măsurii preventive a controlului judiciar față de un inculpat cercetat pentru săvârșirea infracțiunii de conducere a unui vehicul fără permis de conducere, prevăzută de art. 335 alin. (2) Cod Penal.
Urmare apariției în presă a unui articol ,întrucât din fotografia care a însoțit articolul au rezultat indicii cu privire la faptul că o persoană de gen masculin a condus un autoturism pe raza sectorului 1 București având permisul de conducere retras.
Din cercetările efectuate a rezultat că la data de 06.02.2024, din Dispoziția Șefului Serviciului Rutier Gorj cu nr. 180616, inculpatului i-a fost retras permisul de conducere pe motive medicale.
Raportat la modul și circumstanțele concrete de comitere a infracțiunii, procurorul a reținut că inculpatul a dat dovadă de un vădit dezinteres față de pericolul pe care îl generează prin conduita sa pentru siguranţa circulaţiei pe drumurile publice, conducând autovehiculul pe artere principale de circulație într-un interval orar în care traficul este în plină desfășurare, respectiv 12:00 - 13:00, având permisul de conducere retras din motive medicale.
Procurorul a dispus luarea măsurii preventive a controlului judiciar pe o durată de 60 de zile, inculpatul având, printre altele, obligația să nu conducă autovehicule pe drumurile publice, în contextul în care persoana în cauză este cercetată pentru fapte similare în alte dosare penale înregistrate la Parchetul de pe Lângă Judecătoria Tg. Jiu și la Parchetul de pe lângă Judecătoria Baia de Aramă.
Inculpatului i s-a atras atenţia asupra faptului că, în caz de încălcare cu rea-credinţă a obligaţiilor care îi revin, măsura controlului judiciar se poate înlocui cu măsura arestului la domiciliu sau măsura arestării preventive, conform art. 215 alin. (3) C.proc.pen..